CELEX: 32014R0627
Language: bg
Date: 2014-06-12 00:00:00
Title: Регламент (ЕС) № 627/2014 на Комисията от 12 юни 2014 година за изменение на Регламент (ЕС) № 582/2011 с цел адаптиране към техническия напредък, що се отнася до следенето на праховите частици от системата за бордова диагностика  Текст от значение за ЕИП

13.6.2014   
            
            
               BG
            
            
               Официален вестник на Европейския съюз
            
            
               L 174/28
            
         РЕГЛАМЕНТ (ЕС) № 627/2014 НА КОМИСИЯТА
   от 12 юни 2014 година
   за изменение на Регламент (ЕС) № 582/2011 с цел адаптиране към техническия напредък, що се отнася до следенето на праховите частици от системата за бордова диагностика
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 595/2009 на Европейския парламент и на Съвета от 18 юни 2009 г. за одобрението на типа на моторни превозни средства и двигатели по отношение на емисиите от тежки превозни средства (Евро VI) и за достъпа до информация за ремонта и техническото обслужване на превозните средства и за изменение на Регламент (ЕО) № 715/2007 и Директива 2007/46/ЕО и за отмяна на директиви 80/1269/ЕИО, 2005/55/ЕО и 2005/78/ЕО (1), и по-специално член 5, параграф 4, член 12, параграф 3 от него,
   като има предвид, че:
   
               (1)
            
            
               В Регламент (ЕС) № 582/2011 на Комисията (2) е предвидено задължението Комисията да прави преглед на техническата осъществимост на следенето при превозни средства с двигатели със самовъзпламеняване чрез сгъстяване по отношение на работните показатели на филтъра за прахови частици за дизелов двигател (DPF) спрямо праговите стойности на системата за бордова диагностика (ПСБД), посочени в таблица 1 от приложение Х към посочения регламент.
            
         
               (2)
            
            
               Комисията проведе посочения преглед и заключи, че е налице технология, която дава възможност да се следят работните показатели на DPF спрямо ПСБД. От посочения преглед следва обаче също така, че е целесъобразно датата на прилагане на посочените изисквания във връзка с работните показатели на DPF да бъде отложена, за да се осигури на промишлеността достатъчно дълъг преходен период с цел гарантиране наличието на оборудването по отношение на масовото производство и адаптирането му към превозните средства. Поради това е необходимо таблица 1 от допълнение 9 към приложение I към Регламент (ЕС) № 582/2011 да бъде адаптирана с цел включването на новата дата на прилагане.
            
         
               (3)
            
            
               Освен това при двигателите с принудително запалване следва също така да се адаптира таблица 1 от допълнение 9 към приложение I към Регламент (ЕС) № 582/2011, като към нея се добави колона, в която се посочва изискването за следене на равнищата на въглероден моноксид спрямо ПСБД, посочени в таблица 2 от приложение Х към Регламент (ЕС) № 582/2011, както и колона, в която се посочват изискванията по отношение на действието в работен режим, определени в точки 6 — 6.5.5.1 от приложение Х към посочения регламент.
            
         
               (4)
            
            
               Поради това Регламент (ЕС) № 582/2011 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Техническия комитет по моторните превозни средства,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 582/2011 се изменя, както следва:
   
               1)
            
            
               в член 4 параграф 8 се заменя със следното:
               „8.   По искане на производителя до 31 декември 2015 г. в случай на нови типове превозни средства или двигатели и до 31 декември 2016 г. за всички нови превозни средства, които се продават, регистрират или пускат в експлоатация в Съюза, могат да се използват алтернативни разпоредби за следенето на DPF, както е посочено в точка 2.3.3.3 от приложение X.“;
            
         
               2)
            
            
               приложение I се изменя в съответствие с приложението към настоящия регламент.
            
         Член 2
   Одобренията на типа, издадени за двигатели и превозни средства със самовъзпламеняване чрез сгъстяване в съответствие с буква В от таблица 1 от допълнение 9 към приложение I преди датата на прилагане на настоящия регламент, продължават да бъдат валидни и след тази дата.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юни 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 188, 18.7.2009 г., стр. 1.
   
      (2)  Регламент (ЕС) № 582/2011 на Комисията от 25 май 2011 г. за прилагане и изменение на Регламент (ЕО) № 595/2009 на Европейския парламент и на Съвета по отношение на емисиите от тежки превозни средства (Евро VI), и за изменение на приложения I и III към Директива 2007/46/ЕО на Европейския парламент и на Съвета (ОВ L 167, 25.6.2011 г., стр. 1).
   
      ПРИЛОЖЕНИЕ
      Таблица 1 от допълнение 9 към приложение I към Регламент (ЕС) № 582/2011 се заменя със следното:
      
         
            „Таблица 1
         
         
                     Буква
                  
                  
                     ПСБД за NOx
                         (1)
                     
                  
                  
                     ПСБД за прахови частици (2)
                     
                  
                  
                     ПСБД за CO (6)
                     
                  
                  
                     IUPR
                  
                  
                     Качество и разход на реагент
                  
                  
                     Дати на прилагане: нови типове
                  
                  
                     Дати на прилагане: всички превозни средства
                  
                  
                     Последна дата на регистрация
                  
               
                     A
                  
                  
                     Ред „период на въвеждане“ от таблици 1 и 2
                  
                  
                     Следене на работните показатели (3)
                     
                  
                  
                      
                  
                  
                     Въвеждане (7)
                     
                  
                  
                     Въвеждане (4)
                     
                  
                  
                     31.12.2012 г.
                  
                  
                     31.12.2013 г.
                  
                  
                     31.8.2015 г. (9)
                     
                     30.12.2016 г. (10)
                     
                  
               
                     B (11)
                     
                  
                  
                     Ред „период на въвеждане“ от таблица 2
                  
                  
                      
                  
                  
                     Ред „период на въвеждане“ от таблица 2
                  
                  
                     Въвеждане (7)
                     
                  
                  
                     Въвеждане (4)
                     
                  
                  
                     1.9.2014 г.
                  
                  
                     1.9.2015 г.
                  
                  
                     30.12.2016 г.
                  
               
                     C
                  
                  
                     Ред „общи изисквания“ от таблица 1 или 2
                  
                  
                     Ред „общи изисквания“ от таблица 1
                  
                  
                     Ред „общи изисквания“ от таблица 2
                  
                  
                     Общи изисквания (8)
                     
                  
                  
                     Общи изисквания (5)
                     
                  
                  
                     31.12.2015 г.
                  
                  
                     31.12.2016 г.
                  
                  
                      
                  
               
               
      
         (1)  Изискванията за следене на „ПСБД за NOx“ са посочени в таблици 1 и 2 от приложение Х.
      
         (2)  Изискванията за следене на „ПСБД за праховите частици“ са посочени в таблица 1 от приложение Х.
      
         (3)  Изискванията за „следене на работните показатели“ са посочени в точка 2.1.1 от приложение Х.
      
         (4)  Изискванията за качеството и разхода на реагент по време на „периода на въвеждане“ са посочени в точки 7.1.1.1 и 8.4.1.1 от приложение ХIII.
      
         (5)  Общите изисквания за качеството и разхода на реагент са посочени в точки 7.1.1 и 8.4.1 от приложение ХIII.
      
         (6)  Изискванията за следене на „ПСБД за CO“ са посочени в таблица 2 от приложение Х.
      
         (7)  Изискванията за „периода на въвеждане“ при IUPR са посочени в точки 6.4.4, 6.5.5 и 6.5.5.1 от приложение X.
      
         (8)  Общите изисквания при IUPR са посочени в част 6 от приложение Х.
      
         (9)  За двигатели с принудително запалване и превозни средства, оборудвани с такива двигатели.
      
         (10)  За двигатели със самовъзпламеняване чрез сгъстяване и превозни средства, оборудвани с такива двигатели.
      
         (11)  Прилага се само за двигатели с принудително запалване и превозни средства, оборудвани с такива двигатели.“